**PROJEKTO “VANDENS TIEKIMO IR NUOTEKŲ TVARKYMO INFRASTRUKTŪROS PLĖTRA IR REKONSTRAVIMAS JONIŠKIO RAJONO SAVIVALDYBĖJE (II ETAPAS)”**

**VIEŠINIMO STRAIPSNIS UAB “JONIŠKIO VANDENYS” INTERNETINĖJE SVETAINĖJE**

**Informuojama, kad pagrindinės UAB „Joniškio vandenys“ veiklos sritys: geriamo vandens tiekimas ir nuotekų valymas, paviršinių nuotekų tvarkymas. Bendrovė aprūpina geriamu vandeniu Joniškio ir Žagarės miestus bei 31 gyvenvietę. Vartotojams ir abonentams tiekiamas tik požeminis vanduo iš giluminių gręžinių. Bendrovė surenka ir išvalo Joniškio ir Žagarės miestų bei 14 gyvenviečių buitines nuotekas.**

**Pažymima, kad vandentvarkos gerovės tikslų vedini UAB „Joniškio vandenys“ 2019 m. rugpjūčio 6 d. pasirašė finansavimo ir administravimo sutartį dėl projekto „Vandens tiekimo ir nuotekų tvarkymo infrastruktūros plėtra ir rekonstravimas Joniškio rajono savivaldybėje (II etapas)“ Nr*.* 05.3.2-APVA-R-014-61-0010** **finansavimo. Finansavimas skirtas pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 įgyvendinimo priemonę „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“.**

**Projekto tikslas – „Suteikti galimybes Joniškio miesto gyventojams prisijungti prie centralizuotų vandens tiekimo ir nuotekų tvarkymo sistemos bei gauti kokybiškas vandens tiekimo ir nuotekų tvarkymo paslaugas Joniškio mieste ir rajone“.**

**Pranešama, kad projekto tinkamų finansuoti išlaidų suma siekia 524 937,86 Eur. Europos Sąjungos struktūrinių fondų (Sanglaudos fondo) lėšos sudaro apie 257 984,54 Eur. Projekto vykdytojas – UAB „Joniškio vandenys“ kartu su Joniškio savivaldybe.**

**Pažymima, kad dalis Joniškio miesto gyventojų vis dar neturi galimybės prisijungti prie centralizuotos vandens tiekimo ir nuotekų tvarkymo sistemos ir gauti viešai teikiamas kokybiškas paslaugas. Gyventojai priversti savarankiškai spręsti geriamojo vandens tiekimą ir nuotekų tvarkymą: naudoja šachtinių šulinių vandenį, kuris dažnais atvejais yra nesaugus vartoti, nes yra užterštas nitratų, nitritų ar bakterijų. Dalis Joniškio mieste esančios nuotekų tinklų sistemos yra pasenusi, susidėvėjusi, todėl yra nebetinkama eksploatuoti. Apibendrintai sprendžiamą problemą galima įvardinti kaip: „Kokybiškų vandens tiekimo ir nuotekų tvarkymo paslaugų Joniškio mieste trūkumas dėl esamos infrastruktūros netinkamumo ar jos nebuvimo“. Įgyvendinus projektą bus sudarytos sąlygos gyvenamosios aplinkos kokybei gerinti – padidėjus vandens tiekimo ir nuotekų tvarkymo paslaugų patikimumui ir kokybei, bus užtikrintas ilgalaikis teigiamas poveikis žmonių sveikatai dėl naudojamo vandens kokybės bei požeminio ir paviršinio vandens taršos nutraukimo, mažės išlaidos aplinkosauginėms priemonėms, sveikatos apsaugai, pagerės rajono įvaizdis ir ekologinė būklė.**

**Įvertinus esamą situaciją, projekto metu numatomos vykdyti šie uždaviniai su veiklomis:**

1. **Teikiamų paslaugų kokybės ir prieinamumo didinimas nutiesiant nuotekų ir vandentiekio tinklus Joniškio mieste:**
* **Vandens tiekimo tinklų tiesimas Joniškio mieste (Žagarės g., Alyvų a., Gėlių tak., Spaudos g.).**
* **Nuotekų tinklų tiesimas Joniškio mieste (Žagarės g., Alyvų a.).**
1. **Teikiamų paslaugų kokybės ir prieinamumo didinimas rekonstruojant nuotekų tinklus Joniškio mieste:**
* **Nuotekų tinklų rekonstrukcija Joniškio mieste (Sandėlių g. ir Žemaičių g.).**
1. **Teikiamų paslaugų kokybės didinimas inventorizuojant vandentiekio ir nuotekų tinklus Joniškio mieste ir rajone:**
* **Esamų vandentiekio ir nuotekų tinklų inventorizacija (atliekant kadastrinius šių tinklų matavimus bei teisinę registraciją) Joniškio rajono Kriukų mstl.**

**Siekiami projekto rezultatai:**

* prie vandentiekio tinklų prijungtų gyventojų skaičius – 85;
* prie nuotekų tinklų prijungtų gyventojų skaičius – 18;
* naujai nutiestų vandentiekio tinklų ilgis, km – 1,155;
* naujai nutiestų nuotekų tinklų ilgis, km –0,13 (iš jų 0,11 km savitakinių ir 0,02 km slėginių);
* rekonstruotų nuotekų tinklų ilgis, km – 1,037
* Inventorizuotų esamų vandentiekio ir nuotekų tinklų ilgis, km ~ 5.

**Projektui įgyvendinti pasirašytos šios rangos darbų sutartys:**

* **Rangos sutartis „Vandentiekio ir nuotekų tinklų plėtra Joniškio mieste (II etapas)”, rangovas - UAB “Geovizija”;**
* **Rangos sutartis “Nuotekų tinklų rekonstravimas Joniškio mieste (II etapas)“, rangovas – UAB “SROS”;**
* **Inventorizacijos ir teisinės registracijos paslaugas teikia Kęstutis Martišauskas;**
* **Techninės priežiūros paslaugas teikia - UAB „Pro Bonus“;**
* **Projekto administravimo paslaugas teikia - UAB „Teisa“.**

**Įgyvendinus projektą, aukščiau nurodytas veiklas, bus sukurtos tinkamos vandens tiekimo ir nuotekų tvarkymo sąlygos Joniškio miesto bei rajono gyvenviečių gyventojams. Neįgyvendinus projekto, probleminė situacija išliktų nepakitusi.**

**Pažymima, kad be Europos Sąjungos struktūrinių fondų (Sanglaudos fondo) paramos, tokios apimties projektas negalėtų būti įgyvendinamas, nes UAB „Joniškio vandenys“ neturi pakankamai lėšų projektą vykdyti tik savo lėšomis.**